CELEX: 62012TN0456
Language: da
Date: 2012-10-17 00:00:00
Title: Sag T-456/12: Sag anlagt den 17. oktober 2012 British Telecommunications mod Kommissionen

8.12.2012   
            
            
               DA
            
            
               Den Europæiske Unions Tidende
            
            
               C 379/27
            
         Sag anlagt den 17. oktober 2012 British Telecommunications mod Kommissionen
   (Sag T-456/12)
   2012/C 379/48
   Processprog: engelsk
   
      Parter
   
   
      Sagsøger: British Telecommunications plc (London, Det Forenede Kongerige) (ved advokaterne J. Rivas Andrés og G. van de Walle de Ghelcke)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens afgørelse af 12. juni 2012 i statsstøttesag nr. SA.33540 (2012/N) — United Kingdom City of Birmingham — Digital District NGA Network annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført syv anbringender.
   
               1)
            
            
               Med det første anbringende hævdes Kommissionen at have tilsidesat artikel 107, stk. 3, litra c), TEUF og punkt 35 i retningslinjerne for bredbånd (1) ved ikke at have undersøgt, om støtten har et velafgrænset mål.
            
         
               2)
            
            
               Med det andet anbringende hævdes, at Kommissionen ikke har vurderet de planlagte foranstaltningers forholdsmæssighed i henhold til artikel 107, stk. 3, litra c), TEUF og punkt 51 og 79 i retningslinjerne for bredbånd, og at den skulle have indledt den formelle undersøgelsesprocedure.
            
         
               3)
            
            
               Med det tredje anbringende hævdes Kommissionen at skulle have indledt den formelle undersøgelsesprocedure, fordi den planlagte støtte har indvirkning på andre markeder end markedet for NGA, der ikke udviser et markedssvigt, og at Kommissionen ikke undersøgte de andre markeder.
            
         
               4)
            
            
               Med det fjerde anbringende hævdes, at den anfægtede afgørelse ved at stille krav om, at den valgte operatør skal »give alle de former for netværksadgang, som operatører måtte ønske«, har »fjernet incitamentet« og er i strid med artikel 107, stk. 3, litra c), TEUF og retningslinjerne for bredbånd.
            
         
               5)
            
            
               Med det femte anbringende hævdes Kommissionen at have tilsidesat artikel 107, stk. 3, litra c), TEUF og retningslinjerne for bredbånd ved at have godkendt, at der kan ydes statsstøtte til fordobling af allerede eksisterende faste kredsløb i målområdet.
            
         
               6)
            
            
               Med det sjette anbringende hævdes, at den anfægtede afgørelse ved at stille krav om, at det nye netværk skal »give alle de former for netværksadgang, som operatører måtte ønske«, er uforholdsmæssig og ikke i overensstemmelse med EU-rammebestemmelserne for elektronisk kommunikation.
            
         
               7)
            
            
               Med det syvende anbringende hævdes, at den anfægtede afgørelse er behæftet med faktiske fejl og åbenbart urigtige skøn, og at Kommissionen har tilsidesat sine forpligtelser i forbindelse med den indledende undersøgelse til at angive fyldestgørende grunde, som dens afgørelse bygger på.
            
         
      (1)  Meddelelse fra Kommissionen — EF-retningslinjer for statsstøttereglernes anvendelse i forbindelse med hurtig etablering af bredbåndsnet (EUT 2009 C 235, s. 7).